 उन्होंने कहा कि  अगले पांच वर्षों के दौरान पृथ्वी विज्ञान मंत्रालय की कई महत्वाकांक्षी योजनाएं हैं जिनमें (1) वैज्ञानिक सेंसरों तथा टूल्स के सूट के साथ समुद्र में 6000 मीटर तक की गहराई तक तीन वैज्ञानिको को ले जाने के लिए एक मानव सहित पनडुब्बी का विकास (2) 6000 मीटर तक की गहराई से माइनिंग पोलीमैटैलिक नोडुल्स के लिए एक समेकित चनन प्रणाली का विकास (3) डौपलर वेदर राडारों की संख्या को वर्तमान 28 से बढ़ाकर 50 करना (4) पूर्वोत्तर क्षेत्र के लिए समेकित मौसम विज्ञान सेवाओं का विकास (5) वर्तमान उच्च निष्पादन कंप्यूटिंग सिस्टम का 10 पीएफलाप्स से बढ़ाकर 40 पीएफलाप्स तक संवर्धन (6) किसानों को प्रखंड स्तर तक का पूर्वानुमान उपलब्ध कराने में सहायता के लिए मौसम पूर्वानुमान मॉडल के होरीजोंटल रिजोलुशन को वर्तमान 12 किमी से सुधार कर 5 किमी करना। पृथ्वी विज्ञान मंत्रालय ने मुंबई के बाढ़ ग्रस्त क्षेत्रों में न्यूनीकरण गतिविधियों की सहायता के लिए महाराष्ट्र सरकार के वृहद मुंबई नगर पालिका के घनिष्ठ सहयोग से मुंबई के लिए एक समेकित बाढ़ चेतावनी प्रणाली (आईफ्लोजमुंबई) का विकास किया है तथा इसे कमीशन किया है।